Draga djeco,

Danas ćete naučiti Prenošenje dužine šestarom.

Otvorite udžbenik na 120. Stranici i riješite rubriku ZNAM.

Sada pogledajte zadatak ispod.

Dužinu AB prenijet ćemo na pravac p koristeći se šestarom.

To ćemo učiniti na sljedeći način:

1. Otvor šestara namjestite na duljinu dužine AB.
2. Na pravcu označite točku C. Drugim krajem šestara napravite zarez na pravcu i na tom mjestu označite točku T.

Duljina dužine AB jednaka je duljini dužine CT.

Kada prenosimo dužinu šestarom, pazimo da se otvor šestara ne pomakne.

Zapišite naslov u svoje bilježnice – PRENOŠENJE DUŽINE ŠESTAROM

Ispod nacrtajte dužinu CD kao u udžbeniku i dužinu CD prenesite šestarom na pravac a. Tu novonastalu dužinu označite kao EF.

Vidjet ćete da su dužina CD i dužina EF jednake duljine.

Potom riješite zadatke na 121. Stranici u udžbeniku i 122 stranicu u zbirci!